વડાપ્રધાન નરેન્દ્ર મોદી હાલ ઇઝરાયેલની મુલાકાતે છે. મંગળવારે જ્યારે પીએમ મોદી ઇઝરાયેલના એરપોર્ટ પર ઉતર્યા ત્યારે ત્યાંના વડાપ્રધાને ખૂબ ઉમળકાભેર તેમનું સ્વાગત કર્યું હતું. ઇઝરાયેલના શહેર તેલ અવીવના કન્વેન્શન સેન્ટરમાં પીએમ મોદીએ ભારતીય સમુદાયનું સંબોધન કર્યું હતું. કાર્યક્રમની શરૂઆત ઇઝરાયેલના વડાપ્રધાનના સંબોધનથી થઇ હતી અને તેમણે 'નમસ્તે' કહી સંબધોન શરૂ કર્યું હતું. તેમણે પોતાના સંબોધનમાં કહ્યું કે, આપણે હંમેશા એ વાત યા રાખીશું કે, આપણી વચ્ચે એક હ્યુમન બ્રિજ છે. તેમણે પીએમ મોદીને ઉલ્લેખીને કહ્યું કે, અમને તમારા માટે ખૂબ માન છે અને અમે તમને ખૂબ પ્રેમ કરીએ છીએ.